ประกาศธนาคารแห่งประเทศไทยที่ สนส. 28 /2551เรื่อง หลักเกณฑ์การรับฝากเงินหรือรับเงินจากประชาชนสําหรับบริษัทเครดิตฟองซิเอร์------------------------------------อื่นๆ - 1. เหตุผลในการออกประกาศ ตามพระราชบัญญัติการประกอบธุรกิจเงินทุนและธุรกิจเครดิตฟองซิเอร์ ธนาคารแห่งประเทศไทยได้อนุญาตให้บริษัทเครดิตฟองซิเอร์สามารถจัดหาเงินทุนโดยการกู้ยืมเงินจากประชาชนได้จากการออกตั๋วสัญญาใช้เงินที่มีกําหนดระยะเวลาจ่ายคืนไม่ต่ํากว่าหนึ่งปีโดยไม่จ่ายส่วนลดเพื่อให้สอดคล้องกับธุรกิจของบริษัทเครดิตฟองซิเอร์ที่เน้นการให้สินเชื่อระยะยาว ต่อมาเมื่อพระราชบัญญัติธุรกิจสถาบันการเงิน พ.ศ. 2551 มีผลบังคับใช้ได้ขยายขอบเขตให้บริษัทเครดิตฟองซิเอร์สามารถรับฝากเงินหรือรับเงินจากประชาชนที่จะจ่ายคืนเมื่อสิ้นระยะเวลาอันกําหนดไว้ได้ ธนาคารแห่งประเทศไทยจึงเห็นสมควรกําหนดหลักเกณฑ์ให้บริษัทเครดิตฟองชิเอร์สามารถรับฝากเงินโดยใช้สมุดคู่ฝากหรือใบรับฝากเงิน ระยะเวลาไม่ต่ํากว่า 1 ปีได้รวมทั้งกําหนดให้มีระบบการควบคุมภายในที่เหมาะสมด้วย นอกจากนี้เป็นการรวบรวมประกาศที่เกี่ยวข้องกันมาอยู่ในฉบับเดียวกัน และอ้างอิงอํานาจตามกฎหมายให้สอดคล้องกับพระราชบัญญัติธุรกิจสถาบันการเงิน พ.ศ. 2551 โดยสาระสําคัญของหลักเกณฑ์ไม่เปลี่ยนแปลงไปจากเดิมอื่นๆ - 2. อํานาจตามกฎหมาย อาศัยอํานาจตามความในมาตรา 41 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยออกข้อกําหนดให้บริษัทเครดิตฟองซิเอร์ปฏิบัติเกี่ยวกับการรับฝากเงินหรือรับเงินจากประชาชน ตามความในประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ใช้บังคับกับบริษัทเครดิตฟองซิเอร์ตามกฎหมายว่าด้วยธุรกิจสถาบันการเงินทุกแห่งอื่นๆ - 4. ประกาศและหนังสือเวียนที่ยกเลิก ตามเอกสารแนบ 1อื่นๆ - 5. เนื้อหา 5.1 การรับฝากเงินหรือรับเงินจากประชาชน บริษัทเครดิตฟองซิเอร์สามารถประกอบธุรกิจรับฝากเงินหรือรับเงินจากประชาชนที่ต้องจ่ายคืนเมื่อสิ้นระยะเวลาอันกําหนดไว้ได้ ดังนี้ 5.1.1 การรับฝากเงินโดยใช้สมุดคู่ฝาก หรือใบรับฝากเงินในการรับฝากเงินให้บริษัทเครดิตฟองซิเอร์ปฏิบัติตามหลักเกณฑ์และวิธีปฏิบัติเกี่ยวกับบัญชีเงินฝากประเภทที่ต้องจ่ายคืนเมื่อสิ้นระยะเวลาอันกําหนดไว้ของบริษัทเครดิตฟองซิเอร์ (เอกสารแนบ 2) 5.1.2 ในการกู้ยืมเงินจากประชาชน ให้บริษัทเครดิตฟองซิเอร์ถือปฏิบัติตามหลักเกณฑ์และวิธีการ ดังต่อไปนี้ (1) ออกเอกสารการกู้ยืมเงินหรือตั๋วสัญญาใช้เงินที่มีกําหนดระยะเวลาจ่ายคืนไม่ต่ํากว่าหนึ่งปีให้แก่ผู้ให้กู้โดยไม่จ่ายส่วนลด (2) จํานวนเงินขั้นต่ําที่บริษัทเครดิตฟองซิเอร์กู้ยืมแต่ละครั้งต้องไม่ต่ํากว่าหนึ่งพันบาท (3) ต้องมีข้อกําหนดห้ามไถ่ถอนก่อนครบกําหนดระยะเวลาหนึ่งปี และบริษัทเครดิตฟองซิเอร์ จะจ่ายคืนเงินกู้ยืมก่อนครบกําหนดระยะเวลาหนึ่งปีไม่ได้ 5.2 การปฏิบัติเกี่ยวกับดอกเบี้ย ส่วนลด และค่าบริการต่างๆ บริษัทเครดิตฟองซิเอร์ต้องปฏิบัติเกี่ยวกับดอกเบี้ยหรือส่วนลด ละค่าบริการต่างๆ ของเงินฝากและเงินกู้ยืม ตามประกาศธนาคารแห่งประเทศไทย เรื่อง หลักเกณฑ์การปฏิบัติในเรื่องดอกเบี้ย ค่าบริการต่าง ๆ และเบี้ยปรับ สําหรับบริษัทเครดิตฟองซิเอร์ และที่แก้ไขเพิ่มเติม 5.3 ระบบการควบคุมภายใน บริษัทเครดิตฟองซิเอร์ต้องมีระบบการควบคุมภายในสําหรับกระบวนการต่างๆ ที่เกี่ยวข้องกับการทําธุรกรรมการรับฝากเงินและการรับเงินจากประชาชนที่เหมาะสมได้มาตรฐานที่เป็นที่ยอมรับโดยทั่วไป โดยต้องจัดทําระเบียบการควบคุมภายในดังกล่าวให้ครบถ้วนถูกต้องและเป็นปัจจุบัน เพื่อให้ธนาคารแห่งประเทศไทยตรวจสอบได้ และต้องจัดส่งสําเนาระเบียบการควบคุมภายในให้แก่ธนาคารแห่งประเทศไทยเมื่อมีการร้องขอ นอกจากนี้บริษัทเครดิตฟองซิเอร์ต้องปฏิบัติตามหลักเกณฑ์การกําหนดระบบการควบคุมภายในเกี่ยวกับตั๋วสัญญาใช้เงินของบริษัทเครดิตฟองซิเอร์ (เอกสารแนบ 3) 5.4 การเปิดเผยข้อมูลแก่ลูกค้า บริษัทเครดิตฟองซิเอร์ต้องชี้แจงข้อมูลที่สําคัญ ๆ ให้ลูกค้าได้ทราบและเข้าใจชัดเจนก่อนการรับฝากเงินหรือการรับเงิน เช่น เงื่อนไขการจ่ายชําระคืนเงินต้น ดอกเบี้ยหรือดอกเบี้ยคิดลด ค่าบริการต่าง ๆ หรือค่าใช้จ่ายอื่น ๆ เงื่อนไขการจ่ายดอกเบี้ย และ/หรือการไถ่ถอนเงินฝากสิทธิประโยชน์ทางภาษี รายละเอียดการประกันเงินต้นและดอกเบี้ยจากกองทุนเพื่อการฟื้นฟูและพัฒนาระบบสถาบันการเงิน หรือสถาบันคุ้มครองเงินฝากของผลิตภัณฑ์ทางการเงินแต่ละประเภทที่บริษัทเครดิตฟองซิเอร์ให้บริการแก่ลูกค้าอื่นๆ - 6. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจนุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย